b'\n_START_ARTICLE_\nEdward Bulwer-Lytton\n_START_SECTION_\n\xc5\xbdivljenje in delo\n_START_PARAGRAPH_\nRodil se je kot tretji otrok v dru\xc5\xbeini voja\xc5\xa1kega generala. Lytton je njegov plemi\xc5\xa1ki priimek, ki ga je prevzel od matere, ko je prevzel njeno posestvo. Leta 1822 se je vpisal na Trinity College v Cambridgeu. Po \xc5\xa1olanju je potoval po Angliji in \xc5\xa0kotski ter se posvetil politiki. Leta 1831 je postal \xc4\x8dlan spodnjega doma poslanske zbornice, od leta 1858 do 1859 je bil minister za kolonije Britanskega imperija._NEWLINE_\xc5\xbde pri sedemnajsth letih je izdal delo Ismael, an Oriental tale, za njegov prvi uspeh pa veljata kriminalna romana Pelham in dogodiv\xc5\xa1\xc4\x8dine odli\xc4\x8dnega gospoda in Eugene Aram. Najbolj je zaslovel z zgodovinskimi romani: Poslednji dnevi Pompejev, Rienzi, zadnji tribunov (po romanu je Richard Wagner napisal opero), Zadnji baronov ter Harold, zadnji saksonskih kraljev. Pisal je \xc5\xa1e igre, \xc4\x8dlanke, Eseje, kritike, politi\xc4\x8dne spise, pesmi in prevajal. Njegova dela spadajo k viktorijanski literaturi, gre za romaneskne \xc5\xbeanre visoke dru\xc5\xbebe, zlo\xc4\x8dina in skrivnosti. Roman The Coming Race je ena prvih znanstvenofantasti\xc4\x8dnih pripovedi, roman o ro\xc5\xbenem kri\xc5\xbearju Zanoni pa prina\xc5\xa1a temo okultnega._NEWLINE_Leta 1827 se je poro\xc4\x8dil z Rosino Doyle Wheeler, s katero sta imela h\xc4\x8derko Elizabeth Bulwer-Lytton, ki je postala pisateljica, in sina Roberta Bulwer-Lyttona, ki je leta 1876 postal generalni guverner in podkralj Indije. Z Rosino sta se raz\xc5\xa1la leta 1833, leta 1836 pa sta se uradno lo\xc4\x8dila. Proti svoji \xc5\xbeelji je bil pokopan v Westminstrski opatiji._NEWLINE_Stavek\xc2\xa0\xc2\xbbIt was a dark and stormy night ...\xc2\xab\xc2\xa0iz nekega njegovega romana je spodbudil tekmovanje za najslab\xc5\xa1i prvi stavek romana Bulwer-Lytton Fiction Contest.'